Anenggih ing wanci ratri, abyor kang kaeksi. dhiyan-dhiyan kekencaran ing sauruting margi, ugi soroting lampu-lampu tetumpakan maneka warni miwah lampu bang jo byar pet lir gumanti kadya rina ing wayah ratri. warni-warni warnanya, abang putih ijo kuning kathah wilanganipun, ngresepaken ing pandulu. Tinon saking madrawa kithapraja Ngayogyakarta sumringah kadi wanodya ayu akedhip-kedhip.
